text: Kvinde trafikdræbt på Als
  15 december 2010 kl. 09.56
  En 47-årig kvinde mistede onsdag morgen livet ved en trafikulykke på Nordals.
  Ifølge jv.dk's oplysninger var kvinden på vej i nordlig retning mod Nordborg, da bilen - antagelig på grund af det glatte føre - skred ud og stødte frontalt sammen med en modkørende bil.
  Hun blev dræbt på stedet.
  En 43-årig mand i den modkørende bil slap med lettere kvæstelser.
  Ulykken er sket på Oksbølvej nord for Stevning på Als.
  De pårørende er underrettet.
  Begge bilister kom fra lokalområdet.
  